**Pihvi- ja suihinottopäivä** on Yhdysvalloissa alkunsa saanut ystävänpäivän vastineeksi kehitetty satiirinen vuosipäivä, jota on tarkoitus viettää kuukausi ystävänpäivän jälkeen 14. maaliskuuta. Silloin naisten odotetaan hemmottelevan miespuolista kumppaniaan paistamalla tälle pihvin ja antamalla tälle suuseksiä. Vaikka päivän vietosta ei ole mitään tietoa, siitä on tullut kuitenkin jokavuotinen internetilmiö. Se on herättänyt myös kritiikkiä seksismistä ja antifeminismistä.

Historia
--------

Useat verkkosivustot väittävät olevansa pihvi- ja suihinottopäivän virallinen sivusto, mutta kaikki niistä tunnustavat päivän olevan radio-DJ Tom Birdseyn luomus vuodelta 2002.

Päivä peilaa ystävänpäivää, sillä samaan tapaan kun miehet hemmottelevat kumppaneitaan ystävänpäivänä, naisten odotetaan hemmottelevan kumppaneitaan pihvi- ja suihinottopäivänä. Juhlapäivällä ei ole virallista statusta, vaan se on internetistä alkunsa saanut ilmiö. Suomessa päivästä ovat uutisoineet muun muassa MTV, Iltalehti ja Stara. Espanjalainen päivittäinen sanomalehti *El Mundo* kertoi, että Espanjassa päivää juhlittaisiin nimellä *Día del Solomillo y el Sexo Oral*, ja että päivä yhdistää ruoan ja seksin, jotka ovat kaksi maailman suurinta nautintoa.

Kritiikki ja reaktiot
---------------------

Pihvi- ja suihinottopäivää on kommentoitu seksistiseksi ja antifeministiseksi. Päivää on syytetty muun muassa patriarkaattisen perinteen säilyttämisestä: naisten tulee kyseisenä päivänä kokata ja harrastaa seksiä ilman omaa tahtoa. Päivää on pidetty myös machokulttuurisena, sillä se ei ota huomioon kuin yhdentyyppisiä miehiä. Se ei huomio muun muassa kasvissyöjiä eikä vegaaneja.

Yksi pihvi- ja suihinottopäivän virallisista sivuista on pyrkinyt lieventämään päivän negatiivista latausta, ja se on aloittanut keräämään rahaa rintasyöpätutkimukselle CoppaFeel!-hyväntekeväisyysjärjestön kautta.

Vaikka päivä on saanut paljon kielteistä huomiota, jotkut julkisuuden henkilöt, kuten Christina Aguilera ja Peter André, ovat kannustaneet ihmistä viettämään sitä. Lisäksi siitä on tullut niin suosittu internetilmiö, että sen ympärille on kehitetty omia tuotteitansa ja pihvi- ja suihinottokortteja.

Lähteet
-------

1. 1 2  Klee, Miles: The short, stupid history of 'Steak and a BJ Day' *The Daily Dot*.  14.3.2015. Viitattu 5.2.2018 (englanniksi) .
2. ↑  Namely: officialsteakandblowjobday.com (Arkistoitu – Internet Archive), steakandbj.org, steakandbjday.com.
3. ↑  Tänään vietetään kansainvälistä pihvi- ja suihinottopäivää – nappaa käytännölliset vinkit illan iloksi! *MTVuutiset.fi*.  14.3.2016. Viitattu 7.11.2019.
4. ↑  Hemmottele miestäsi – tänään on juhlapäivä! *Iltalehti*.  14.3.2014. Viitattu 7.11.2019.
5. ↑  Kansainvälinen Pihvi- ja suihinottopäivä ensi maanantaina - Stara *Stara*.  9.3.2016. Viitattu 8.3.2018.
6. ↑  Bermejo, Diego: 14 de marzo, Día del Solomillo y el Sexo Oral, y otras cuatro citas carnales para marcar en rojo en el calendario *El Mundo*.  14.3.2017. Viitattu 31.1.2018 (espanjaksi) .
7. 1 2 3  Mavadiya, Madhvi: When is Steak and Blowjob Day 2018 and what is it? *Mail Online*.  14.3.2018. Associated Newspapers Ltd. Viitattu 1.8.2018. (englanniksi)
8. ↑  Feminista Jones: What's the Deal With "Steak and Blow Job Day"? *SheKnows.com*.  Arkistoitu 1.8.2018. Viitattu 1.8.2018. (englanniksi)
9. ↑  Sollee, Kristen: These Satirical Tweets About "Steak And BJ Day" Are Comic Gold *Bustle*.  16.3.2015. Viitattu 1.8.2018. (englanniksi)
10. ↑  Gant, James: How will you be celebrating Steak and BJ day tomorrow? *The Tab*. Viitattu 1.8.2018. (englanniksi)